ஸ்டெர்லைட்டுக்கு சேவகம் செய்வதற்காக 13 கொலைகள், பலநூறு பேருக்கு படுகாயங்கள் ஏற்படுத்திய பிறகும் மக்கள் பயந்துவிடவில்லை. இதை வலுப்படுத்தவும், மனித உரிமை மீறல்களை தடுத்து நிறுத்தவும் மார்க்சிஸ்ட் கம்யூனிஸ்ட் கட்சி முடிவெடுத்திருக்கிறது. 18.06.2018 அன்று திட்டமிட்டபடி தோழர் பிருந்தா காரத் பொதுக் கூட்டத்தில் உரையாற்றுவார். காயம்பட்டவர்களை, இறந்தவர்களின் குடும்பத்தினரை பாதுகாப்பதற்கும், புனையப்பட்ட பொய் வழக்குகளை முறியடிப்பதற்கும், மக்களுக்கு நம்பிக்கையளிக்கவும் இந்த பொதுக்கூட்டம் உதவும் என்பதோடு, பாதிக்கப்பட்ட அனைத்து மக்களுக்கும் பாதுகாப்பளிக்கவும் அவர்களின் பயத்தைப் போக்கவும் மார்க்சிஸ்ட் கம்யூனிஸ்ட் கட்சி தொடர்ச்சியாக மக்களோடு களத்தில் நின்றுள்ளது. இனியும் அது அப்படித்தான் இருக்கும்.